b"\n_START_ARTICLE_\nSanta Maria de Vallclara\n_START_SECTION_\nDescripci\xc3\xb3\n_START_PARAGRAPH_\n\xc3\x89S una capella amb la nau orientada a llevant i presenta una llargada desmesurada. Als murs podem observar les diferents etapes constructives. El portal es troba al mur de migdia, s'hi accedeix mitjan\xc3\xa7ant graons, el portal \xc3\xa9s d'arc de mig punt, amb motllura i est\xc3\xa0 emmarcat seguint una forma rectangular amb trencaaig\xc3\xbces al damunt i pilastres als costats. A ponent observem unes dovelles que indiquen l'exist\xc3\xa8ncia d'una antiga obertura, possiblement, una porta la qual est\xc3\xa0 situada a un metre del s\xc3\xb2l. A la part esquerra, assentat damunt el desnivell de la teulada, s'aixeca el campanar d'espadanya. L'estat de conservaci\xc3\xb3 \xc3\xa9s bo.\n_START_SECTION_\nHist\xc3\xb2ria\n_START_PARAGRAPH_\nLa capella don\xc3\xa0 nom a aquest sector de les Guilleries. La trobem documentada d'en\xc3\xa7\xc3\xa0 del 1166. Fou una mena de monestir, al s. XVIII estava a cura d'un sacerdot beneficiat i algunes Deodonades. Durant els s. XIV-XV en tenia cura un monjo del monestir de Sant Pere de Casserres. El 1433 i despr\xc3\xa9s d'un plet els hi fou reconeguda la propietat al rector de Sant Andreu de Bancells, el qual en tingu\xc3\xa9 cura de la junta amb dos obrers de la parr\xc3\xb2quia. L'edifici fou reformat totalment el 1729, i l'any 1936 fou profanat i recentment s'ha restaurat construint la teulada de nou. Tamb\xc3\xa9 s'hi ha constru\xc3\xaft unes escales que menen al temple. Les reformes s'han fet arran de la urbanitzaci\xc3\xb3 establerta en un pla damunt l'esgl\xc3\xa9sia: Vall Clara."